เซี่ยงไฮ้คอมโพสิตปิดบวก 3.69 จุด เหตุคลายวิตกหยวน
เซี่ยงไฮ้คอมโพสิตปิดบวก 3.69 จุด เหตุคลายวิตกหยวน
25 ต.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้  โดยดัชนีเซี่ยงไฮ้คอมโพสิตขยับขึ้น 3.69 จุด หรือ 0.12% ปิดที่ 3,131.94 จุด ปรับตัวขึ้นเล็กน้อย ภายหลังจากที่ธนาคารกลางจีนได้ปรับลดอัตราอ้างอิงรายวันเงินหยวนอย่างต่อเนื่อง เพื่อรับมือกับเงินหยวนที่อ่อนค่าลงแตะระดับต่ำสุดในรอบ 6 ปี
อี้ กัง รองผู้ว่าการธนาคารกลางจีน เปิดเผยผ่านทางบทความที่ได้มีการตีพิมพ์ในนสพ.พีเพิ่ล เดลี่ ว่า ขณะนี้ยังไม่มีมูลเหตุที่ทำให้เงินหยวนอ่อนค่าลงอย่างต่อเนื่อง โดยปัจจัยพื้นฐานทางเศรษฐกิจที่แข็งแกร่งของจีน จะช่วยให้เงินหยวนยังคงมีเสถียรภาพในระดับที่สมเหตุสมผล
China Foreign Exchange Trading System (CFETS) รายงานว่า เงินหยวนอ่อนค่าลง 0.54% แตะที่  6.7744 หยวนต่อดอลลาร์สหรัฐเช้าวันนี้